70. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1125793/961/0015 της 11/29 Δεκ. 1989 (ΦΕΚ Β’ 923) Τήρηση βιβλίου ημερολογίου μεταφοράς και χρόνος έκδοσης φορτωτικών στις επαναλαμβανόμενες μεταφορές με αυτοκίνητα φορτηγά ή τρίκυκλα δημόσιας χρήσης. Έχοντας υπόψη: 1.Τις διατάξεις της περίπτ. ζ’ του άρθρ. 49 του Π.Δ. 99/77 «περί Κώδικος Φορολογικών Στοιχείων» όπως ισχύουν. (Μετά τη σελ. 136,20(α) Σελ. 136,21 Τεύχος ΙΒ-6-3 Σελ. 91 Βιβλία και Φορολογικά Στοιχεία 27.Β.δ.69-70 2.Τις αντικειμενικές δυσχέρειες έκδοσης πολλαπλών φορτωτικών στις περιπτώσεις επαναλαμβανόμενων μεταφορών αγαθών από τον ίδιο φορτωτή προς τον αυτό παραλήπτη με αυτοκίνητα ή τρίκυκλα Δ.Χ. και την ανάγκη διευκόλυνσης των συναλλαγών στις περιπτώσεις αυτές. 3.Αιτήματα ενδιαφερομένων επιτηδευματιών, αποφασίζουμε: 1.Εγκρίνουμε όπως, από 1 Ιαν. 1990 και στο εξής για τις επαναλαμβανόμενες κάθε ημέρα μεταφορές αγαθών με αυτοκίνητα ή τρίκυκλα Δ.Χ. από τον ίδιο φορτωτή στον ίδιο παραλήπτη, εκδίδεται μια συγκεντρωτική φορτωτική κατά μηνά για όλες τις μεταφορές του ίδιου μήνα με τις εξής προϋποθέσεις: α)να τηρείται από το μεταφορέα θεωρημένο βιβλίο ημερολόγιο μεταφοράς σε κάθε μεταφορικό μέσο, στο οποίο θα αναγράφονται για κάθε δρομολόγιο, πριν την εκκίνηση του μεταφορικού μέσου, το ονοματεπώνυμο ή η επωνυμία και η διεύθυνση του φορτωτή και παραλήπτη, ο αριθμός του φορολογικού στοιχείου του φορτωτή, το οποίο παραδίδεται στο μεταφορέα και συνοδεύει τα αγαθά, το είδος και η ποσότητα των μεταφερόμενων αγαθών, η χρονολογία και η ώρα εκκίνησης του μεταφορικού μέσου και το κόμιστρο. Στο ημερολόγιο μεταφοράς μπορεί να αναγράφονται μόνο η χρονολογία και η ώρα εκκίνησης του μεταφορικού μέσου καθώς και το κόμιστρο, ως και το είδος και ο αύξων αριθμός του συνοδευτικού φορολογικού στοιχείου, εφόσον στο στοιχείο αυτό αναγράφονται τα λοιπά δεδομένα. β)Το κόμιστρο να καταβάλλεται στο μεταφορέα για όλες τις μεταφορές του μήνα από το ίδιο πρόσωπο. γ)Στη συγκεντρωτική φορτωτική, εκτός των λοιπών δεδομένων, να αναγράφονται και οι αύξοντες αριθμοί των συνοδευτικών φορολογικών στοιχείων που εκδόθηκαν από τον φορτωτή για όλες τις μεταφορές που καλύπτονται από τη συγκεκριμένη φορτωτική. 